ญี่ปุ่นคลายล็อกดาวน์โควิดมากขึ้น เตรียมเปิดร้านค้า โรงหนังในโตเกียว
ญี่ปุ่นเตรียมผ่อนปรนมาตรการล็อกดาวน์คุมโควิด -19มากขึ้น จะอนุญาตให้ร้านค้าและโรงภาพยนตร์ ในกรุงโตเกียวเปิดให้บริการอีกครั้งสัปดาห์หน้าเมื่อวันที่ 29 พฤษภาคม 2563 สำนักข่าวNHK รายงาน ทางการญี่ปุ่นเตรียมผ่อนปรนมาตรการป้องกันการแพร่ระบาดในกรุงโตเกียว หลังจากที่มีการยกเลิกมาตรการฉุกเฉินไปก่อนหน้านี้ โดยคาดว่าในสัปดาห์หน้าจะเริ่มอนุญาตให้ร้านค้าปลีก โรงเรียนกวดวิชา สถานออกกำลังกาย และโรงภาพยนตร์กลับมาเปิดทำการอีกครั้ง ถึงแม้สัปดาห์ที่ผ่านมากรุงโตเกียวพบผู้ป่วยโควิด-19 รายใหม่เพิ่มวันละราว 10 ถึง 15 รายในขณะที่เมืองคิตะกิวชู ทางตะวันตกเฉียงใต้ของญี่ปุ่น พบการแพร่ระบาดระลอกสอง โดยพบผู้ป่วยโควิด-19 เพิ่ม 43 รายในสัปดาห์ที่ผ่านมา ซึ่งทางการได้ประกาศให้ผู้ที่มีปฏิสัมพันธ์กับผู้ติดเชื้อเข้ารับการตรวจโรค และปิดโรงเรียนที่พบนักเรียนป่วยโควิด-19 เพื่อฆ่าเชื้อล่าสุดญี่ปุ่นมียอดผู้ป่วยโควิด-19 กว่า 16700 ราย และเสียชีวิต 880 ศพที่มา:https://www3.nhk.or.jp/nhkworld/en/news/20200529_23/
ญี่ปุ่นเตรียมผ่อนปรนมาตรการล็อกดาวน์คุมโควิด -19 มากขึ้น จะอนุญาตให้ร้านค้าและโรงภาพยนตร์ ในกรุงโตเกียวเปิดให้บริการอีกครั้งสัปดาห์หน้า
โควิด-19,ไวรัสโคโรนา,โตเกียว,ไวรัสโคโรน่า,โควิดวันนี้,โควิดญี่ปุ่น,ญี่ปุ่น